# data[].attributes.body
Kedves Micimackók! Egy újabb hét kezdődik, márpedig az Óvoda Másképp hete. Az oviban is érdekes tevékenységeink lettek volna, de a család ölében még jobban fognak telni ezek a napok. Ezen a héten játékos-mozgásos tevékenységeket ajánlunk Nektek!

# data[].attributes.body
Ha már ez egy kicsit másabb hét a többinél, a reggeli tornánk is legyen kicsit különlegesebb. Keressétek meg a kedvenc plüssállatotokat, kövessétek az alábbi videóban elhangzó utasításokat, és garantáltan megtelik a testetek sok-sok erővel. 💪🏼🏋️

# data[].attributes.attachment_link.authors[].name
Vidovszky Sára - gyógytornász Tornázz a plüssöddel!

# data[].attributes.body
Zene próbajáték
Kellékek: pingpong labda vagy egy kisebb kerek labda, alma, zene.
Szembe álltok egymással: pingpong labdát vagy egy almát, kicsi labdát a homlokotok közé helyeztek, majd zenére elkezdtek táncolni 1-2 percig.

# data[].attributes.body
Zokni párositó játék
Kellékek: sok-sok zoki
Sok-sok zoknit összegyűjteni egy halomba vagy szétszorni a szobában. Tapsra indulhat a párgyűjtés.

# data[].attributes.body
Széköltöztető játék:
Kellékek: szék, ruhadarabok, cipő
Széket kell felöltöztetni pl. zoknit húzni rá, erre cipőt adni, pulóvert ráhúzni stb. Aki mindet ráadta egy adott időn belül, az nyer.

# data[].attributes.body
Kedves gyerekek! A mai napot egy rendkívüli mesével indítjuk. Sok-sok gyerek szebbnél szebb rajzából született ez a mese. Hallgassátok szeretettel és figyelemmel!

# data[].attributes.attachment_link.title
Égből pottyant mesék - A piros pöttyös labda

# data[].attributes.body
Kellékek: doboz, rajta 3 különböző méretű lyukkal; kisebb labda.
Feladat: Álljunk két lépésnyi távolságra a célponttól és három próbálkozásból próbáljuk beledobni a lyukacskákba a labdát. Akinek a legtöbbször sikerül, az a nyertes.
Nehezítés: A különböző méretű lyukak, különböző pontszámot jelentenek (kisebb lyuk, nagyobb pontszám).

# data[].attributes.body
Létezik olyan gyerek aki nem szereti a cukorkákat? Nagyon kétlem. A mostani kísérlet központi eleme éppen a cukorkák, színes bon-bonok lesznek.
Kellékek: M&M vagy Skittles cukorkák, fehér lapos tányér, víz
Feladat: Addig rakjátok a tányér szélére a cukorkákat, amíg ki nem alakítotok egy kört. Figyeljetek arra, hogy ne kerüljön egymás mellé ugyanaz a szín. A tányér közepébe öntsétek a vizet, amig el nem lepi a tányér teljes alapját. Végül pedig várjártok, hogy megjelenjen a szivárvány.
Jó szórakozást!

# data[].attributes.attachment_link.title
M&M's Science -  Crazy Science (Rainbow)

# data[].attributes.body
Ki szereti?
A reggeli beszélgetés megfűszerezése érdekében egy játékot hozunk nektek. Minden résztvevőnek szüksége lesz egy piros és egy zöld papírra. Sorban tegyünk fel kérdéseket a következő képpen: "Ki szereti, ki szereti a csokoládét?". Ha válasz IGEN, a zöld papírt emeljük fel, ha viszont NEM, akkor a pirosat.
A kérdéseket bármire vonatkozólag fel lehet tenni. Szórakoztató formája a beszélgetésnek, sőt még meglepetéseket is okozhat.

# data[].attributes.body
A következőkben egy olyan videót osztunk meg veletek, melynek központi eleme több összecelluxozott könyv (fellépő hiányában). Ezzel végezhettek sok-sok érdekes fejlesztő gyakorlatot.

# data[].attributes.attachment_link.title
8 At-Home Gross Motor Activities Using a Step Stool

# data[].attributes.body
Egy nagyon érdekes és látványos kísérletet osztunk meg veletek. Eláruljuk, hogyan készíthettek otthon egy kirobbanó vulkánt! Természetesen  szüleitek segítségével.
Kellékek: papír pohár, gyurma, szódabikarbóna, ecet, piros ételszínezék, olló.
Feladat:
1. Végy egy papír poharat és vágd a tölcsérét félbe (a kép alapján).
2. A gyurmából kezdd megépíteni a vulkánt alapját. Egy vaskosabb részt, aminek a tetejébe kerül a pohár.
3. Folytasd a vulkán formázását gyurmából, amíg elégédett nem vagy ennek kinézetével.
4. Önts szódabikarbónát a vulkán tölcsérébe.
5. Tégy egy pohárba ecetet, majd tégy bele 1-2 csepp piros ételszínezéket és kavard meg.
6. Öntsd a piros ecetet a vulkán közepébe és láss csodát!!!
Ha mindent jól csináltál a vulkánod biztosan kitörik.
Jó szórakozást!

# data[].attributes.body
Hogy a napot jókedvvel, szeretettel és biztonságérzettel kezdjük, megosztunk veletek egy cirogató mondókát, melynek mondása közben jól megcirogathatjátok, -csiklandozhatjátok gyermekeiteket és zárhatjátok egy jó nagy öleléssel. Van ennél szebb kezdése a napnak? Nem hinném. :D

# data[].attributes.body
Kerekecske, dombocska,
Itt szalad a nyulacska,
Erre megyen, itt megáll,
Itt egy körutat csinál,
Ide bújik, ide be,
Kicsi gyerek keblibe.

# data[].attributes.body
A mozgás egyik legörömtelibb és legőszintébb formája, amikor szabadon táncolhatunk egy kellemes dalocskára. Megosztjuk veletek Gryllus Vilmos egyik vidám dalát. Hallgassátok kedvetekre, nézhetitek is közben a játékos videóklippet és szabadon táncolhattok is rá. Lányok, pörögjön a szoknyátok! Fiúk, ugráljatok vidáman!

# data[].attributes.attachment_link.authors[].name
MESE TV - dalok, mesék, rajzfilmek gyerekeknek

# data[].attributes.attachment_link.title
Gryllus Vilmos: Pörög, forog a szoknya (mese, gyerekdal) | MESE TV

# data[].attributes.body
Gyerekek! Gondoltátok volna, hogy egy szuper játék egyetlen kelléke akár a törülköző is lehet? Hát itt a bizonyíték. Törülközőt lehet használni egy jó kis akadálypálya építéséhez, törülköző lehet a híd egy szakadék felett, de még kötélhúzás helyett is használhatjuk. Próbáljátok ki ti is, és mutassátok meg nekünk is, hogy hogyan sikerült.
Játékra fel!

# data[].attributes.attachment_link.title
8 At-Home Gross Motor Activities Using Towels and Sheets

# data[].attributes.body
Kedves apukák! Nem feledkeztünk meg rólatok sem. Hoztunk nektek ötleteket egy szórakoztató és egyben minőségi közös időtöltésre. Az alábbi videóban számos játékot, gyakorlatot találtok, amelyek nem csak viccesek, szórakoztatók és izgalmasak, de nagymértékben hozzájárulnak a gyerekek készségeinek fejlődésében.

# data[].attributes.attachment_link.title
Simple And Fun Game Activities For Kids with Dad

# data[].attributes.body
Jó reggelt Micimackó csoport!
"Fitt gyerekek mi vagyunk,
Mert mi sokat tornázunk!
Minden mozgást szeretünk,
Hogy egészségben élhessünk!"
Ennek szellemében nem is húzzuk tovább a szót. Az Ovi másképp hét utolsó reggelét egy jó kis tornával indítjuk!

# data[].attributes.body
Már sokszor festettünk az óvodában, de ez alkalommal egy nagyon érdekes festészeti módot mutatunk meg nektek.
Kellékek: rajzlap, tempera, átlátszó fólia.
Feladat: Nyomkodjatok különböző színű temperát a rajzlapra, de ne legyenek nagyobbak egy borsószemnél. Töltse meg a lapot a sok-sok színes borsószem. Ezután kérjétek meg szülőtöket, hogy helyezzen óvatosan a lapra egy átlátszó fóliát. Ezután jöhet a muris része, vagyis a festékbogyók nyomogatása. Mutatóujjatokkal nyomkodjátok meg a festékes helyeket a fólián keresztül, majd egy idő után azt vehetitek észre, hogy ezek egymással találkoznak, néhol össze is keverednek. De ne aggódjatok, ettől lesz igazán szép és eredeti! Ha már sehol sem látni fehér alapot, és teljesen beterítette a színkavalkád a papírt, levehetitek a fóliát. Hagyjátok a remekművet száradni és ha kész van, akár a falra is kikerülhet.
Jó mulatást!

# data[].attributes.body
Éreztétek valaha azt, hogy már kezdenek unalmasak lenni a játékaitok? Képzeljétek, a párnák is ugyanolyan jol el lehet játszadozni, mint egy babával vagy egy versenyautóval. Mutatjuk is, hogy hogyan:

# data[].attributes.attachment_link.title
9 Gross Motor At-home Activities with Pillows

# data[].attributes.body
Ha már a párnák is unalmassá válnának, mutatunk egy újabb kihívást. Szükségetek lesz 3 különböző nagyságú tálkára, és három tálra, amikbe helyezitek a következő elemeket külön-külön: laska (amilyen van éppen otthon), cherry paradicsom (de helyettesíteni lehet más hasonló alakú zöldséggel\gyümölccsel, papírgalacsin. Ezeket kell majd az üres, párhuzamos tálkába átszállítani a következő eszközzel: univerzális konyhai csipesszel vagy kanállal.
Csatolunk egy videót is, hogy érthetőbbé tegyük a feladatot (a videó első felében levő feladat).
Jegyezzétek meg, nem a gyorsaság a fontos, hanem a pontosság!
Jó mókázást! Mutassátok meg nekünk is, hogy hogy sikerült.

# data[].attributes.body
Zárjuk a hetet egy szórakoztató feladattal. Egy gyermekdalos egyveleget csatolunk, amelyek közül biztos találtok olyat, amit ismertek és higyjétek el, az újak is beindítják majd a táncoló talpaitokat.
A következő a játék szabálya: amikor halljátok a zenét táncoltok, pördültök, ugrándoztok, de amikor az hirtelen elhallgat NEM SZABAD a lábatok érje a földet (felugorhattok az ágyra, gyorsan felültök a székre, belehuppantok egy babzsákba, a lényeg, hogy a lábatok NE érje a földet)!

Reméljük tetszéseteket leltétek ebben a, szó szerint, mozgalmas hétben. Várjuk visszajelzéseiteket, képeket, videókat. Kellemes hétvégét kívánunk!

# data[].attributes.attachment_link.authors[].name
Gyerekdalok és mondókák - rajzfilmek gyerekeknek

# data[].attributes.attachment_link.title
Hopp, Juliska (Gyerekdalok és mondókák, rajzfilm gyerekeknek)

# data[].attributes.body
"Rend a lelke mindennek." De hogyan lehet rendet, rendszert tartani ebben a kaotikus időszakban? Segítségül megosztjuk Kovács Nikoletta Otthontanulós kalendáriumát.

# data[].attributes.attachment_link.readable_text
Kiindulási pontnak vesszük, hogy a legfontosabb a rend, a rendszeresség fenntartása a gyermek életében (eddig is az volt, de most órarend és csengő, pedellus és a folyosón végigvonuló szigorú igazgatóhelyettes hiányában kicsit nehezebb). Ehhez ad segítséget a Kovács Nikoletta által szerkesztett Otthontanulós kalendárium.

Az a döntés született meg bennem, hogy írok, ami eszembe jut az otthoni tanulásról, mert hátha valaki bele tud kapaszkodni az ötleteimbe és segít neki ebben az időszakban.

A gondolataim a körül járnak, hogy hogyan lehetne a gyerekeket motiválni, hogy ne szünetnek gondolják ezt az időszakot, s hogyan lehet azt, hogy minél több kreatív feladat, megoldás kerüljön el hozzájuk és ne fussunk bele a puszta házi feladatkiadásba, HÉTFŐ: TK 32.o/4,5,6,7... S hát az alsósokkal mi is lesz...? Ők kevésbé vannak internet közelében, kevésbé tudnak talán prezentációt és egyebeket használni, mondjuk nekik meg ott a munkafüzet. Az alsó tagozatosoknál a legnagyobb segítséget a szülőktől kaphatjuk. Fontos bennük megbíznunk, fontos elhinnünk, hogy a partnereink lesznek, így lesz hatékony az együttműködésünk.

Szóval a kis gondolataimba merülve eszembe jutott valami... KINCSKERESÉS... NYOMOZÁS... OTTHONTANULÓS KALENDÁRIUM!
Mi lenne, ha a gyerekek mindennap kapnának egy levelet a tanítótól (természetesen keretmesébe illesztve kaphatják azt a Kalóztól, a Fáraótól, a Múmiától), s újabb és újabb nyomozós feladatokat, kihívásokat ad nekik, mint az adventi naptárban. Akiknek van internetjük, a szülők támogatását lehet kérni, hogy nyomtassák ki az aznapi levelet, tegyék borítékba, címezzék meg, mire a gyerek felkel. Még azt is lehet, hogy a postaládába érkezik. Az elkészítendő dolgokat gyűjthetnék egy dobozba, s amikor újraindul a suli, akkor csinálhatunk belőle egy kiállítást. Írhatnak válaszlevelet, akár feladhatják postán a tanítónak, s elindulhat egy levelezés is.

A feladatokban szerintem két dolog fontos: 1. egyrészt az, hogy a tanulási tartalmat meghatározzuk (mit fognak tudni a végén, ha megcsinálták); 2. másrészt a témaközpontúság - egy-egy témához kapcsolódjunk, s érintsünk minden tantárgyat (pl.: a téma lehet a pillangó, a tulipán, a róka, a hajó, stb.). A feladataik legyenek tevékenykedtetőek, használjuk bátran ezeket az utasításokat a munkafüzet feladatai mellett:

Azokon a helyeken, ahol nincsen lehetőség arra, hogy naponta küldjük el a feladatokat, készítsük el egy hétre előre, tegyük borítékba a napi feladatokat, amit az iskolában esetleg egy "postaládából" el tudnak venni. Lehet akár névre szóló is - és akkor már egyből differenciálhatunk is. Talán ez egy kisebb városban, faluban könnyen megoldható, s ha jól tudom, az iskolákban lesz ügyeletes vezető, de tulajdonképpen az iskola előtt is el lehet helyezni egy ládában (fontos, hogy egy héten egyszer kelljen maximum elmenni érte a szülőnek).

S néhány ötlet, ha például a hajó a téma:

keressünk valami történetet, pl. Rumini;

hajtogassanak papírhajót;

építsenek kikötőt legoból, építőkockából;

próbálják ki, meddig marad fent a vízen;

csináljanak lavórban örvényt, kádban hullámot, és figyeljék meg, hogy viselkedik abban a hajó;

kössenek csomókat;

készítsenek térképet;

készítsenek zászlót, vitorlát;

készítsenek hajót, adjanak neki nevet; csinálhatnak nyitóünnepséget a hajójuknak;

írják össze, ki lenne a legénységükben, milyen feladatokkal;

mérjék le egy hajó hosszát, s jelöljék ki a hajó részeit a lakásban;

készítsenek papírgurigából látcsövet;

ismerjék meg a vitorlásjelzéseket, betűket és zászlókat;

S.O.S.-jel felvétele; valamivel üssék le;

öltözzenek be hajóskapitánynak, matróznak;

játsszanak kártyajátékokat;

lehet szó a tenger élővilágáról;

egyenek citromot, készítsenek valami citromos ételt;

biztosan lehet találni a TV-ben is hozzá illeszkedő műsort.

Ha ezeket hasznosnak tartjátok, írjatok, szeretek ezeken agyalni.

Kovács Nikoletta
Kalandok és Álmok Szakmai Műhely
Otthonoktatás - Módszertani tanácsok a digitális oktatáshoz
A témában eddig megjelent cikkeink:

# data[].attributes.attachment_link.title
A rend és a rendszeresség fenntartása - Kalandok és Álmok Szakmai Műhely

# data[].attributes.attachment_link.description
Kiindulási pontnak vesszük, hogy a legfontosabb a rend, a rendszeresség fenntartása a gyermek életében (eddig is az volt, de most órarend és csengő, pedellus és a folyosón végigvonuló szigorú igazgatóhelyettes hiányában kicsit nehezebb). Ehhez ad segítséget a Kovács Nikoletta által szerkesztett Otthontanulós kalendárium.